Na temelju članka 35.b Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 44. Statuta Općine Ernestinovo („Službeni glasnik“, br. 2/21 i 3/21), Općinska načelnica Općine Ernestinovo na \_\_\_\_. sjednici održanoj \_\_\_ rujna 2023. podnosi

**IZVJEŠĆE**

**o radu općinske načelnice za razdoblje od 1. siječnja 2023. do 30. lipnja 2023.**

1. **UVOD**

Člankom 44. Zakona o lokalnoj i područnoj (regionalnoj) samoupravi (''Narodne novine'' br. 33/01., 60/01. i 129/05. 109/07., 125/08.,36/09. 150/11, 144/12, 19/13, 137/15, 123/17, 98/19 i 144/20), utvrđeno je da općinski načelnik obavlja izvršne poslove lokalne samouprave. Sukladno članku 48. spomenutog Zakona općinski načelnik:

* priprema prijedloge općih akta,
* izvršava ili osigurava izvršavanje općih akata predstavničkog tijela,
* usmjerava djelovanje upravnih tijela jedinice lokalne, odnosno područne (regionalne) samouprave u obavljanju poslova iz njihovoga samoupravnog djelokruga, te nadzire njihov rad,
* upravlja i raspolaže nekretninama i pokretninama u vlasništvu jedinice lokalne,

kao i njezinim prihodima i rashodima, u skladu sa zakonom i statutom,

* te obavlja i druge poslove utvrđene statutom
* odlučuje o stjecanju i otuđivanju nekretnina i pokretnina jedinice lokalne, odnosno područne (regionalne) samouprave i raspolaganju ostalom imovinom u skladu s ovim Zakonom, statutom jedinice i posebnim propisima
* imenuje i razrješuje predstavnike jedinice lokalne, odnosno područne (regionalne) samouprave u tijelima javnih ustanova, trgovačkih društava i drugih pravnih osoba
* obavlja i druge poslove utvrđene zakonom i statutom.

U izvještajnom razdoblju općinska načelnica Općine Ernestinovo u okviru svog djelokruga:

* obavljala je izvršne poslove iz samoupravnog djelokruga općine koji su mu povjereni zakonom,
* utvrđivala je prijedloge općih akata koje donosi Općinsko vijeće,
* davala je mišljenje o prijedlozima odluka i drugih akata koje Općinskom vijeću upute drugi ovlašteni predlagači,
* izvršavala i osiguravala izvršavanje općih akata općinskog vijeća, prostornih i urbanističkih planova te drugih akata Općinskog vijeća,
* upravljala nekretninama i pokretninama u vlasništvu Općine kao i prihodima i rashodima Općine,
* utvrdila prijedlog godišnjeg proračuna Općine,
* usmjeravala djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad,
* te obavljala i druge poslove u skladu sa zakonom, statutom Općine i aktima Vijeća.

**I. DJELOKRUG OPĆINSKE NAČELNICE**

Djelovanje Općinske načelnice odvijalo se kroz rad Jedinstvenog upravnog odjela.

**1. FINANCIJE**

Općinska načelnica je u izvještajnom razdoblju inicirala i nadzirala poslove vezane uz izradu i izvršavanje proračuna, izradu propisanih i ostalih izvješća u svezi s izvršenjem proračuna, vođenje računovodstva proračuna, vođenje propisanih poslovnih knjiga, prikupljanje prihoda koji pripadaju Općini te druge poslove i aktivnosti vezane za financijsko poslovanje Općine, a koji proizlaze iz ovlaštenja utvrđenih Zakonom o lokalnoj i područnoj (regionalnoj) samoupravi, Zakonom o financiranju jedinica lokalne i područne (regionalne) samouprave, Zakonom o proračunu i Statutom Općine Ernestinovo.

Sve pristigle obveze Općina Ernestinovo podmiruje pravovremeno, nema nepodmirenih obveza, te posluje pozitivno uz stalni višak prihoda poslovanja.

U prvoj polovini 2023. godine Općina Ernestinovo bila je podnositelj/partner u 10 prijavljenih projekata.

Popis prijavljenih projekata dostavljamo u nastavku:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Naziv projekta** | **Nositelj projekta** | **Sektor projekta (npr. turizam; kultura; zaštita okoliša itd.)** | **Kratki opis projekta** | **Vrijednost (HRK)** | **Vrijednost (EUR)** | **Predviđeni Izvor(i) financiranja** | **Planirano vrijeme provedbe** | **Napomena** |
| 1 | novi most na rijeci Vuka-Ernestinovo-Petrova Slatina | ŽUC | infrastruktura | Rekonstrukcijom starog mosta znatno će se unaprijediti sustav prometne infrastrukture, podići razina sigurnosti i udobnosti u prometu, razina komunalnih usluga i pružiti zadovoljavajući standard lokalnog stanovništva | 4.500.000,00 | 597.252,64 | ŽUC | 2022-2023 | u provedbi |
| 2 | održavanje i razvoj predškolske djelatnosti u 2023. godini | Općina Ernestinovo | demografija | projektom će se osigurati veća uključenost i obuhvaćenost djece rane i predškolske dobi u predškolskoj ustanovi, osigurati će se kvalitetna sredina za odgoj djece, podići kvaliteta pedagoškog standarda, te osigurati ravnomjernija dostupnosti ranog i predškolskog odgoja i obrazovanja i poboljšati pristupačnosti dječjih vrtića i programa za svu djecu. | 218.000,00 | 28.933,57 | SDUZDEMO, OE | 2023 | završen |
| 3 | Sanacija pješačkih staza u Frankopanskoj ulici u Ernestinovu | Općina Ernestinovo | infrastruktura | Provođenje projektnih aktivnosti pridonijeti će poboljšanju dostupnosti i unapređenju komunalne infrastrukture, višoj razini sigurnosti u prometu pješaka, pridonijeti će se povećanju standarda komunalnih usluga i standarda zajednice, dostupnosti lokalne temeljne usluge za cjelokupno ruralno stanovništvo (L= 410m) | 70.758,09 | 9.391,21 | MRRFEU, OE | 2023 | u provedbi |
| 4 | Edukacijom do ekološke svjesnosti mladih | Općina Ernestinovo | okoliš | Cilj nam je nastaviti s edukacijama te educirati djecu u vrtićima i školama kroz radionice i predstave koje su prilagođene njihovom uzrastu. U vrtićima i školama će se organizirati edukativne radionice o recikliranju i zaštiti okoliša te predstave. Tiskat će se i 300 primjeraka edukativne slikovnice koja će biti prilagođena djeci predškolske dobi i djeci nižih uzrasta osnovnih škola. Kroz projekt će se provoditi i radionice izrade lutaka od recikliranog materijala, u vrtićima i obje osnovne škole, te scenografija koja će služiti kao kulisa za izvedbu edukativnih predstava na temu zaštite okoliša koju će djeca sama osmisliti. Svako dijete će izraditi svoju lutku a krajnji rezultat bit će dječja slikovnica koja će obuhvatiti sve dječje radove. | 18.822,00 | 2.498,11 | FZOEU, OE | 2023 | u provedbi |
| 5 | Izrada SECAP-a | Općina Ernestinovo | okoliš | izrada akcijskih planova energetski održivog razvoja i prilagodbe klimatskim promjenama | 5.000,00 | 663,61 | FZOEU, OE | 2023 | završen |
| 6 | IZRGADNJA PJEŠAČKIH STAZA U SREDIŠTU NASELJA ERNESTINOVO | Općina Ernestinovo | infrastruktura | Provođenje projektnih aktivnosti pridonijeti će poboljšanju dostupnosti i unapređenju komunalne infrastrukture, višoj razini sigurnosti u prometu pješaka, pridonijeti će se povećanju standarda komunalnih usluga i standarda zajednice, dostupnosti lokalne temeljne usluge za cjelokupno ruralno stanovništvo (L= 190m) | 45.000,00 | 5.972,53 | LAG, OE | 2023 | u provedbi |
| 7 | Modernizacija javne rasvjete u parkovima u Laslovu | Općina Ernestinovo | infrastruktura | Provođenjem projektnih aktivnosti u Općini Ernestinovo povećati će se standard komunalnih i socijalnih usluga u lokalnoj zajednici te unaprediti energetska učinkovitosti i zaštita okoliša budući da ekološki prihvatljiva LED rasvjetna tijela smanjuju potrošnju el. energije u usporedbi s klasičnim rasvjetnim tijelima, smanjuju emisiju stakleničkih plinova i drugih štetnih plinova na okoliš, te se pri izradi koriste materijali koji nisu štetni za zdravlje (postavljanje rasvjetu u 2 parka u Laslovu) | 26.600,00 | 3.530,43 | MGIPU, OE | 2023 | u provedbi |
| 8 | 3 faza deponije | Općina Ernestinovo | okoliš | Općina Ernestinovo nalazi se na području od posebne državne skrbi RH. Uz sami rub naselja, nekoliko metara od zadnje kuće u Ulici Rudolfa Frančića u Laslovu nalazi se deponija za koju se planira izraditi Plan sanacije. Naselje Laslovo gotovo je u potpunosti razrušeno u Domovinskom ratu te je bilo okupirano 7. godina. Nakon povratka u mjesto kroz obnovu obiteljskih kuća, kuće su obnovljene, a građevinski je otpad koji je pri tome nastao odlagan na navedenu česticu. Iako je sanacija navedenog odlagališta bila planirana u samoj Obnovi obiteljskih kuća, do danas to nije napravljeno. Radi se o zemljištu koje je u naravi pašnjak u vlasništvu RH, veličine 21078m2. Procijenjena zahvaćenost parcele divljom deponijom iznosi cca 7400 m2 i visine je do 4 m. Planiramo izraditi Plan sanacije ovog odlagališta i propisno sanirati divlje odlagalište kao bismo spriječili ugrozu za stanovnike mjesta Laslovo ali i spriječili mogućnost daljnjeg odlaganja novog otpada na ovu lokaciju. | 63.318,75 | 8.403,84 | FZOEU, OE | 2023 | u provedbi |
| 9 | Izgradanja i održavanje otresnica u Općini Ernestinovo 2023 | Općina Ernestinovo | 2023 | Navedenim aktivnostima urediti će se ruralna infrastrukture odnosno uređenja otresnica na ulazima na državnu cestu D518 i županijske ceste nasipavanjem tucanika i ugradnjom asfaltnog sloja, a u cilju smanjivanja nanosa blata na prometnice, te povećanja sigurnosti prometa na cestama u vrijeme poljoprivrednih radova | 535.700,24 | 71.099,64 | OBŽ, OE | 2023 | U provedbi |
| 10 | Poticanje razvoja lokalne zajednice i ostanka stanovništva kroz jačanje turističkih kapaciteta | Općina Ernestinovo | infrastruktura | Kroz projektne aktivnosti planiramo na saniranom odlagalištu otpada izgraditi vidikovac na okolinu koja nas okružuje i popratne sadržaje. Sanirano odlagalište ima oblik brda, visoko je cca 10 metara i zatravljeno je. Planinarsko društvo „Njivice“, | 188.362,50 | 25.000,00 | MRRFEU, OE | 2023 | u provedbi |

Popis odobrenih projekata i projekata u fazi realizacije u izvještajnom razdoblju dostavljamo u nastavku:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Naziv projekta** | **Nositelj projekta** | **Sektor projekta (npr. turizam; kultura; zaštita okoliša itd.)** | **Kratki opis projekta** | **Vrijednost (HRK)** | **Vrijednost (EUR)** | **Predviđeni Izvor(i) financiranja** | **Planirano vrijeme provedbe** | **Napomena** |
| 1 | Izgradnja kolodvora s kolosijekom u Laslovu | HŽ | infrastruktura | Izgradnjom kolodvora u Laslovu omogućiti će se bolja prometna povezanost sa većim središtima i mimoilaženje vlakova čime će se omogućiti uvođenje većeg broja linija za putnike. | 20.250.000,00 | 2.687.636,87 | HŽ | 2023 | U provedbi |
| 2 | Izrada projektne dokumentacije za sekundarnu kanalizacijsku mrežu | Vodovod Osijek | infrastruktura | Cilj je korisnicima osigurati kontinuiranu, sigurnu, kvalitetnu odvodnju otpadnih voda uz stalni cilj očuvanja okoliša i zdravlja korisnika uz potporu šire društvene zajednice | 500.000,00 | 66.361,40 | Hrvatske vode, OE | 2023 | u provedbi |
| 3 | NGN-širokopojasni Internet | OBŽ | infrastruktura | Svi korisnici koji će koristi usluge na optičkoj infrastrukturi imati će kvalitetan, neprekinuti pristup internetu do 100 Mbit/s simetrično koji će im omogućiti nesmetani rad od kuće, praćenje škole na daljinu, korištenje usluga e-zdravstva, e-građanin i sl. Također, optička infrastruktura doprinijeti će povećanoj atraktivnosti općine na način da će omogućiti lokalnoj zajednici stimuliranje konkurentskog okruženja. | 5.000.000,00 | 663.614,04 | Eu | 2023-2024 | u provedbi |
| 4 | Tu smo za Vas | crveni križ | socijalne usluge | besplatan prijevoz starijih i nemoćnih stanovnika u medicinske svrhe | 450.000,00 | 59.725,26 | ESF | 2023 | u provedbi |
| 5 | Razvoj inovativnih socijalnih usluga - Integrativni centar za savjetovanje i podršku | Dokkica | socijalne usluge | Poboljšanje socijalnih usluga -projektom se planira razvijati izvaninstitucijske usluge savjetovanja i pomaganja, rane intervencije i pomoć pri uključivanju u programe odgoja i obrazovanja za djecu s poremećajem u ponašanju, ali i djece s teškoćama u razvoju. | 1.999.200,00 | 265.339,44 | ESF | 2023 | u provedbi |
| 6 | Rekonstrukcija ceste u Školskoj ulici i izgradnja mosta preko rijeke Vuke do sustava navodnjavanja poljoprivrednih površina | Općina Ernestinovo | infrastruktura | Osječko-baranjska županija investitor je izgradnje sustava navodnjavanja u Laslovu na riječnom otoku između starog i novog toka rijeke Vuke. Projekt je vrijedan 9 milijuna kn, financiran iz EU fondova. Do sustav navodnjavanja vodi stari most preko rijeke napravljen od drvenih šlipera, zakrpan čeličnim oplatama. Potrebno je izgraditi most koji je jedini prilaz sustavu navodnjavanja kako bi se omogućio dolazak mehanizacije i obrada poljoprivrednih površina | 4.500.000,00 | 597.252,64 | MRRFEU, OE | 2024 | u provedbi |
| 7 | Nabavka komunalne opreme i provedba edukacija | Općina Ernestinovo | zaštita okoliša | Kroz provedbu aktivnosti nabavke komunalne opreme i provedbu edukacija i edukacijskih aktivnosti uspostaviti ćemo kvalitetniji i učinkovitiji sustav gospodarenja komunalnim otpadom na području naše zajednice te tako pridonijeti zaštiti okoliša i prirode, te unaprijediti sustav sprječavanja nastanka otpada i odvojenog sakupljanja otpada. | 160.000,00 | 21.235,65 | FZOEU, općina | 2023 | završen |
| 8 | Nastavak unaprjeđenja usluga za djecu u sustavu ranog i predškolskog odgoja i obrazovanja | Općina Ernestinovo | demografija | Obiteljski sklad kroz produljeni rad DV „Ogledalce“ Ernestinovo je projekt koji programom produljenog radnog vremena doprinosi boljem usklađivanju poslovnog i obiteljskog života za 50 obitelji polaznika vrtića. Kroz dodatnu edukaciju odgojitelja i uvođenje posebnih programa dodatno se doprinosi unapređenju odgojno-obrazovnog rada i omogućuje djeci kvalitetniju skrb i dodatne sadržaje | 1.055.806,14 | 140.129,56 | ESF | 2023 | u provedbi |
| 9 | Za život u zajednici | crveni križ | socijalne usluge | priprema i dostava toplih obroka za socijalno ugrožene stanovnike zajednice | 1.659.928,84 | 220.310,42 | ESF | 2023 | u provedbi |
| 10 | novi most na rijeci Vuka-Ernestinovo-Petrova Slatina | ŽUC | infrastruktura | Rekonstrukcijom starog mosta znatno će se unaprijediti sustav prometne infrastrukture, podići razina sigurnosti i udobnosti u prometu, razina komunalnih usluga i pružiti zadovoljavajući standard lokalnog stanovništva | 5.900.000,00 | 783.064,57 | ŽUC | 2022-2023 | u provedbi |
| 11 | izrada monografije o naivnom kiparstvu | Općina Ernestinovo | kultura | Cilj programa je tiskati monografiju koja kritički naglašava kreativne i društvene vrijednosti jednog kulturnog projekta. Monografija koja bi se tim povodom tiskala sadržavala bi tematski blok posvećen Petru Smajiću, s osobitim naglaskom na njegovom poslijeratnom opusu nastalom u Ernestinovu. | 63.675,00 | 8.451,12 | Ministarstvo kulture LUPS, OE | 2023 | u provedbi |
| 12 | Zaželi Faza III | Općina Ernestinovo | zapošljavanje | Projekt Osnaživanje kroz edukaciju teško zapošljivih žena Općine Ernestinovo- OSNAŽENE ERNESTINE Faza II za cilj ima doprinijeti smanjenju stope nezaposlenosti i doprinijeti spolnoj jednakosti kroz dodatnu edukaciju za njegovateljicu 20 žena iz ciljne skupine teško zapošljivih žena (s najviše završenom srednjom školom) te ih zaposliti u trajanju od 12 mjeseca u danas sve traženijem sektoru njege starijih osoba, povećati njihovu zapošljivost i nakon projekta, smanjiti razinu siromaštva i pružiti im osjećaj samoostvarenja. | 990.000,00 | 131.395,58 | Europski socijalni fond Operativni program Učinkoviti ljudski potencijali | 2022-2023 | u provedbi |
| 13 | Energetska obnova NK "Laslovo 91" | Općina Ernestinovo | 2022 | Cilj projekta je smanjenje potrošnje energije u zgradama javnog sektora od najmanje 50% u odnosu na godišnju potrošnju energije za grijanje/hlađenje prije provedbe navedenih mjera i korištenje obnovljivih izvora energije-ugradnja solara i dizalica topline | 430.000,00 | 57.070,81 | FZOEU, općina | 2023 | završen |
| 14 | Izrada projektno-tehničke dokumentacije za projekt „Zelena zona Ernestinovo" | Općina Ernestinovo | 2022 | Priprema projektno-tehničke dokumentacije obuhvaća: 1. Izrada idejnog i glavnog projekta krajobraznog uređenja „Zelene zone Ernestinovo“ 2. Izrada studije izvedivosti sa analizom troškova i koristi 3. Izrada elaborata zaštite okoliša za potrebe provođenja postupka ocjene o potrebi procjene utjecaja zahvata na okoliš 4. Izrada dokumentacije o nabavi za realizaciju projekta „Zelene zone Ernestinovo" | 740.000,00 | 98.214,88 | MRRFEU, NPOO, OE | 2024 | u provedbi |
| 15 | izrada monografije o naivnom kiparstvu | Općina Ernestinovo | kultura | Cilj programa je tiskati monografiju koja kritički naglašava kreativne i društvene vrijednosti jednog kulturnog projekta. Monografija koja bi se tim povodom tiskala sadržavala bi tematski blok posvećen Petru Smajiću, s osobitim naglaskom na njegovom poslijeratnom opusu nastalom u Ernestinovu. | 63.675,00 | 8.451,12 | Ministarstvo kulture ,LUPS, OE | 2023 | završen |
| 16 | CRKVA ERNESTINOVO- ravni stropovi, limarija, vitraj, fasada, kor, mramor, struja | Općina Ernestinovo | infrastruktura | Sanacijom Crkve Presvetog trojstva u Ernestinovu koja obuhvaća sanaciju dotrajala limarije i ravnih krovova kako bismo spriječili konstantno prodiranje vode u unutrašnjost crkve, izradom vitraja i izvođenjem fasaderskih radova, crkva će se staviti na raspolaganje široj lokalnoj zajednici za zadovoljenje vjerskih potreba čime će se ojačati socijalna uključenost u zajednicu. Objekt će se obnoviti, služiti javnoj namjeni i pridonijeti očuvanju vjerskih sloboda. | 340.385,21 | 45.176,88 | MRRFEU,OE, župa, OBŽ | 2023 | u provedbi |
| 17 | održavanje i razvoj predškolske djelatnosti u 2023. godini | Općina Ernestinovo | demografija | projektom će se osigurati veća uključenost i obuhvaćenost djece rane i predškolske dobi u predškolskoj ustanovi, osigurati će se kvalitetna sredina za odgoj djece, podići kvaliteta pedagoškog standarda, te osigurati ravnomjernija dostupnosti ranog i predškolskog odgoja i obrazovanja i poboljšati pristupačnosti dječjih vrtića i programa za svu djecu. | 218.000,00 | 28.933,57 | SDUZDEMO, OE | 2023 | završen |

**2. PODRUČJE URBANIZMA, GRADITELJSTVA, KOMUNALNOG GOSPODARSTVA I ZAŠTITE OKOLIŠA**

Općinska načelnica obavljala je redovne djelatnosti vezane uz osiguranje uvjeta uređenja prostora, gospodarenje prostorom Općine kroz uređenje prostora i zemljišta, kao i poslove koji se odnose na skrb i unapređivanje okoliša.

U predmetnom izvještajnom razdoblju provedena su dva postupka javne nabave, provedeni su postupci jednostavne nabave za izgradnju infrastrukture.

Na području Općine nastavljeni su infrastrukturni radovi na izgradnji kolodvora u Laslovu, mosta na rijeci Vuki prema Petrovoj Slatini, završeni su radovi na nogostupima u našim naseljima, završene su otresnice, provodi se projekt „Zaželi III“ kroz koji svakodnevno skrbimo o 150 starijih i nemoćnih osoba te teče projekt Tu smo za vas u suradnji s Crvenim križem kroz koji starije i nemoćne osobe imaju osiguran prijevoz k liječniku te projekt Za život u zajednici kroz koji naši najugroženiji članovi dobivaju svakodnevni topli obrok. Provodi se i projekt Nastavak unaprjeđenja usluga za djecu u sustavu ranog i predškolskog odgoja i obrazovanja u našem DV Ogledalce Ernestinovo i drugi projekti navedeni u gore priloženim tabelama.

Redovito su održavane i uređivane javne površine, po potrebi su redovito košene zelene plohe na području cijele općine, redovito su kontrolirana igrala, redovno su čišćena i održavana groblja.

U sklopu javnih radova kao pomoć komunalnom pogonu zaposlena je 1 dugotrajno nezaposlena osoba s područja općine u trajanju od 6 mjeseci.

Ukupna vrijednost programa zapošljavanja je 32.765,64 kn.

**3. PODRUČJE ODGOJA I OBRAZOVANJA, PREDŠKOLSKOG ODGOJA I OSNOVNOG ŠKOLSTVA**

Na području općine tokom prve polovice 2023. g. uslugu predškolskog odgoja i obrazovanja pruža Dječji vrtić „Ogledalce“ Ernestinovo, ustanova za predškolski odgoj i obrazovanje koju je osnovala Općina Ernestinovo. Dječji vrtić u Laslovu radi kao poludnevni, a u Ernestinovu kao cjelodnevni. Vrtić je u navedenom periodu pohađalo 94 djece. Za rad vrtića izdvajaju se značajna sredstva u iznosu od 490.000,00 eura.

Što se tiče osnovnog školstva, iako isti nije u nadležnosti jedinica lokalne samouprave, Općina Ernestinovo pomaže u radu osnovnih škola godišnje sa 12.000,00 eura.

Općina također sufinancira učeničke i studentske karte. U izvještajnom razdoblju izdvojeno je 58.097,80 eura za sufinanciranje karata.

Za stipendije za darovite učenike i studente u navedenom razdoblju izdvojeno je 11.900,00 eura, te za nabavku bilježnica za osnovno školarce 22.500,00 eura.

**4. PODRUČJE KULTURE, ŠPORTA, VATROGASTVA I CIVILNE ZAŠTITE**

Sukladno Proračunskim sredstvima provode se projekti javnih potreba u športu i kulturi, a najčešće se to odnosi na direktne pomoći iz proračuna, putem natječaja koji raspisuje općina.

Značajni nositelji kulturnih i društvenih događanja su Likovna udruga Petar Smajić i Kulturno umjetničko društvo Petefi Šandor iz Laslova, kao organizatori manifestacija, a koje Općina sufinancira u Proračunu (Dani sela Laslova i Kiparska kolonija Ernestinovo).

Na području Općine djeluju dva DVD-a, DVD Ernestinovo i DVD Laslovo. Organizirana su i pokrivaju cijelo područje Općine.

2023. godine proveden je javni poziva za financiranje udruga koje djeluju na području Općine Ernestinovo, sukladno novim zakonskim propisima. Ukupno je za financiranje udruga i razvoj civilnog društva dodijeljeno i to:

* Sportskim društvima 179.000,00 eura
* Udrugama s područja kulture 88.000,00 eura
* Ostalim civilnim udrugama 45.000,00 eura
* DVD-ima 223.080,00 eura

**5. PODRUČJE SOCIJALNE SKRBI I PRONATALITETNE MJERE**

Sagledavajući teško gospodarsko stanje i sve teže socijalne prilike, Općina nastoji temeljem socijalnog programa osigurati barem minimalna sredstva za podmirenje troškova.

Općinsko vijeće Općine Ernestinovo na 14. sjednici održanoj 15. srpnja 2022. donijelo je Odluku o socijalnoj skrbi Općine Ernestinovo kojom se utvrđuju uvjeti za dodjelu novčanih naknada socijalno ugroženim stanovnicima na području Općine Ernestinovo iz sredstava proračuna Općine Ernestinovo i način ostvarivanja tih novčanih pomoći.

Općinsko vijeće Općine Ernestinovo na 19. sjednici održanoj 24. siječnja 2023. donijelo je Odluku o novčanoj pomoći za opremu novorođenog djeteta kojom se utvrđuje iznos novčane pomoći, uvjeti i način ostvarivanja prava na novčanu pomoć Općine Ernestinovo za opremu novorođenog djeteta. Novčana pomoć iznosi za prvo i drugo dijete 3.000,00 kuna (398,17 eura) neto, a za treće i svako daljnje dijete 5.000,00 kuna (663,61 eura).

U izvještajnom razdoblju isplaćeno je 12.320,76 eura naknade za troškove stanovanja za korisnika, 10.100,00 eura jednokratnih novčanih pomoći, te 23.000,00 eura novčane pomoći za opremu novorođenog djeteta. U istom razdoblju za zdravstvo i zdravstvenu skrb izdvojeno je 30.470,93 eura.

**6. PROTOKOLARNE OBVEZE**

Kako bi se svi obveze i projekti uspješno realizirali, osim sredstava i angažmana unutar same Općine, potrebno je uključiti i predstavnike s državne i županijske razine.

Značajni su sastanci održani s predstavnicima Osječko-baranjske županije, Hrvatskih voda, Hrvatskih cesta, Hrvatskih željeznica i Hrvatskih šuma, Županijske uprave za ceste, Ministarstva prometa, Ministarstva unutarnjih poslova, Hrvatskog zavoda za zapošljavanje, Ministarstva graditeljstva, SAFU, Ministarstva kulture, Središnjeg državnog ureda za obnovu i stambeno zbrinjavanje, Ministarstva regionalnog razvoja i fondova EU i drugih državnih institucija.

**7. PRIJEM GRAĐANA**

Načelnica je svakodnevno primala građane radi rješavanja problematike iz djelokruga poslova općinske uprave i komunalnog odjela. Najznačajnije teme odnosile su se na pitanjima izgradnje komunalne infrastrukture te socijalna pitanja. Građani su također dolazili i sa prijedlozima i sugestijama za unapređenje života u našoj općini.

**8. INFORMIRANJE JAVNOSTI O RADU NAČELNICE**

Građani su o radu Načelnice informirani putem sredstava javnog informiranja. Predstavnici medija redovito prate rad općinske uprave, prijeme kao i sve ostale aktivnosti i o istim izvještavaju javnost. Na sve novinarske upite redovito se dostavljaju odgovori. O aktualnim temama iz područja rada općinske uprave (prezentacija općinskih projekata i programa, upućivanje raznih obavijesti, poziva), načelnica je više puta sudjelovala u TV emisijama. Također, građani se mogu informirati i putem službene web stranice Općine.

**III. ZAKLJUČAK**

Podneseno Izvješće o radu općinske načelnice Općine Ernestinovo za razdoblje od 1. siječnja 2023. do 30. lipnja 2023. godine sadrži prikaz poslova i zadataka iz nadležnosti Općinskog načelnika kao izvršnog tijela Općine Ernestinovo.

Podneseno Izvješće o radu općinske načelnice Općine Ernestinovo za razdoblje od 1. siječnja 2023. do 30. lipnja 2023. objavit će se u Službenom glasniku Općine Ernestinovo.

KLASA : 022-05/23-02/1

URBROJ: 2158-19-02-23-1

Ernestinovo, 10. rujna 2023.

Općinska načelnica

Marijana Junušić, univ.spec.oec, v.r.